Igbal Əbilov

**Igbal Əbilov** (12 dekabr 1989 sor, Kuləton di, Masalu rəjon, Azərbojčoni SSR) — alim, elmi tədǧyǧotəbə, rušinfik, cy «Tolyši Millijə Akademijə Xəbon» sərredaktore ijən Tolyši Millijə Akademijə elmijə komande.

## Biografijə
Šahini Iǧbal Əbilov 1989-minə sorədə cy Azərbojčonə Šurəvijə Sosialistə Čumhurijjəti Masalu rəjoni Kulətonə dijədə moəku byə. Bə iminə sinfi yštə dijədə šə, 7 sinnyš bejədə de xyjzoni bə Belarusijə, Minsk šəhəri kuc kardəše, əjo ən bə dyminə sinfi šə. 2007-2012 soronədə Belarusə Dəvlətə Universitetədə bejnəlxəlxə mynosibəton fakultədə handəše, 2013-minə sorədə bə magistraturə dəšə, əjo həmonə ixtisosi omute dəvomyš kardə. 2014-2017 soronədə hežo həminə ixtisosiro cy Belarusə Dəvlətə Universiteti aspiranturəš handə.

Cy Čənubi Ǧafǧazi, Tyrkijə ijən Ironi taryxi və etnografijə sahəonədə elmijə konfranson ištirokəkəje, həmən bə ym sahə aid kitobon ijən məǧoləon myəllife.

Cy 2019 soriku bə 2022-minə sori cy Belarusə Dəvlətə Universiteti bejnəlxəlxə mynosibəton kafedrədə jolə miəllimi vəzifədə ko kardəše, ym disiplinonro dərs doəše:

* Cy Nezə ijən Mijonə Šərgi regionalə žinəsistemon
* Cy Cini ijən Japonijə xaričijə sijosət
* Konfliktologijə
* Savdygari və gəpon barde proses
* Bejnəlxəlxə proseson təhliliro metodologijə
* Myosirə dynjoədə cy ekologijə bexətərəti problemon

2020-2022 soronədə cy Belarusə Huǧuǧšynosəti Institutədə politologijə ijən bejnəlxəlxə sijosi proseson kafedrədə ym disiplinonro dərs doəše:

* Cy bejnəlxəlxə mynosibəton regionalə žinəsistemon (Nezə ijən Mijonə Šərg, Asijə-Ašišə okeani region)
* Konfliktologijə
* Cy myosirə dynjo geosijosi problemon
* Etnosijosət
* Cy diplomatijə əsoson

De miəlliməti bərobər dyminə ixtisosyš byə peəgordynən ko kardəše.

## Tolyši Millijə Akademijə
2010 sorədə, Latvijə, Rigəədə Tolyšə Millijə Akademijə (TMA) bə ǧejd sə byə, 2017 sorikuən əv yštə fəolijjəti de "Təlyšų Nəcionəlinė əkədemijə" nomi dəvom kardedə.

Igbal Əbilov cy "Tolyši Millijə Akademijə Xəbon" sərredaktore. Ym bejnəlxəlxə elmi žurnal bə Tolyši elmi tədǧiǧi həsrbyə.

Žurnalədə cy tolyšə taryxi, etnografijə, mədənijəti ijən zyvoni həxədə Ursijəti, Azərbojčoni, Fyrəngystoni, Ironi, Niderlandon, Šimali Kipri ijən Ermənistoni alimonən tədǧiǧotəbəon məǧolon bešən.

2011 sorədə Petrozəvodskədə Urusijəti etnografon və antropologon IX Kongres dəvonijə byə. Ym kongresədə Igbal Əbilovi "Folklor, bənəj tolyšə xəlxi taryxə viri rekonstruksijə kardejro mənbə" hisobotyš handəše. Cəj nyvyštəjədə bə tolyšon folkloriku məlum byə dy gylə mifoložikə personaži dyǧǧət kəšə byəbe — Azərbojčoni tolyšonku məšhur byə "Sijo Cyxo" və Ironi tolyšonku məšhur byə "Sijah Galeš"i. Bə auditorijə cy tolyšon ysətnə žimon, mədəni irs ijən zyvoni nyǧo dojejro pemandə problemon ijən cy tolyšon Šurə vəxti žimoniku ysətnə vəzijəti mijono fərǧ marəǧin byən.

2012 sorədə Tolyši Millijə Akademijə de Ursijəti Elmon Akademijə nəzdədə bə Piotr Joli nom əntropologijə ijən Etnografijə Muzej (Kunstkamerə) və Ursijəti Etnografikə Muzeji bə ičo Nyso (Ironi) Tolyšədə elmi ekspedisijə dəvonišone. Bə ekspedisijə rəhbərəti Igbal Əbilovi kardəšbe.

## Həbs be

## Bibliografijə
* Абилов И, Мирзализаде И. Талыши. Краткий исторический очерк. — Минск: «Медисонт», 2011. — С. 155—178. — 224 с. — 
* Фольклор как источник реконструкции исторической памяти талышского народа // IX Конгресс этнографов и антропологов России: Тезисы докладов.. — 2011. — С. 63.
* Некоторые магические практики в культуре талышей // Лавровский сборник : Материалы XXXVI и XXXVII Среднеазиатско-Кавказских чтений 2012-2013 гг.. — 2013. — С. 191—199.
* Курдский фактор во внешней политике Турции на современном этапе // Актуальные проблемы международных отношений и глобального развития : сб. науч. ст. Вып. 2 / сост. Е. А. Достанко ; редкол. : А. М. Байчоров (гл. ред.) [и др.]. – Минск : БГУ, 2014. – Сс. 177-180.
* Этноконфессиональный фактор в политике Турции и интересы России на Ближнем Востоке// Россия и Турция в новой мировой политической среде / Гл. ред. А.А. Орлов, отв. ред.:В.А. Аватков, С.Б. Дружиловский, А.В. Федорченко// Материалы Третьей международной конференции экспертов-тюркологов (МГИМО г. Москва, 27 марта 2015 г.). ‒ М.: ИМИ МГИМО МИД России, 2015. ‒ Сс. 22-28.
* Абилов И.Ш., Гуляева Е.Ю., Захарова Е.Ю. Население пограничья Грузии, Армении и Турции: грани идентичности (заметки по итогам экспедиции 2014 г.)// Кавказ: перекресток культур. — СПб.: МАЭ РАН, 2015. — Сс. 235-254.
* Абилов И.Ш., Баранов Д. А., Гуляева Е.Ю., Захарова Е.Ю. Перевалы времени: Батуми – Карс: фотоальбом. / Проект «Разная земля», Т. V., СПб.: Славия, 2015. – 280 с.
* Миллер в Талыше / Ред.-сост. О. Р. Айрапетов, М. А. Колеров, Брюс Меннинг, Пол Чейсти. — Русский Сборник: Исследования по истории России. — Москва: Модест Колеров, 2015. — С. 361—377. — 592 с. — 
* Абилов И.Ш., Cарыгез О.В. Жесты как невербальные лакуны и их сопровождающие устойчивые выражения (на материалах турецкого языка), Вестник Адыгейского государственного университета,  2 (2012), 2018. - Сс. 80-86.
* Памяти Кахина Абилова
* Репрессированное талышеведение
* Implementing the Belt and Road Initiative: China in the South Caucasus. In: BRIresearch blog: Materials of the International Conference “The Belt and Road Initiative and a New Era of Transcultural Networks”, Uppsala University, May 2019
* Türk halk türküleri 1903 / Boris Vsevolodoviç Miller; Rusçadan çeviri, giriş yazıları ve açıklamalar: İgbal Abilov, Elnur Ağayev. — 1. baskı. — Ankara: Atatürk Kültür Merkezi Başkanlığı, 2022

## Səvonon